Jüri Kalmus
Jüri Kalmus (17. aprill 1943 Elva – 1. märts 2024) oli eesti jalgrattasporditreener. Ta lõpetas 1961. aastal Elva keskkooli ja 1975. aastal Tartu Ülikooli kehakultuuriteaduskonna. Treenerina alustas Kalmus tööd Elva spordikoolis 1965. aastal. Oli nii jalgrattatreener kui kiiruisutamistreener. Aastal 1986 asutas Elva Jalgrattaklubi Velorõõm. 2002. aastast töötas Jüri Kalmus TÜ Akadeemilises Spordiklubis jalgrattatreenerina. Tema juhendamisel on teiste seas treeninud Erika Salumäe, Margus Salumets, Caspar Austa, Gaido Päär, Mihkel Joosep ja Madis Joosep. Jüri Kalmuse poeg Marek Kalmus oli jalgrattur ja kulturist.